BCPG โบรกฯแนะซื้อเป้า 19.60 บาท ชูหุ้น Laggard แถมยีลด์สูง 4% คาดกำไรปี 65 โตแรง 39%
BCPG โบรกฯแนะซื้อเป้า 19.60 บาท ชูหุ้น Laggard แถมยีลด์สูง 4% คาดกำไรปี 65 โตแรง 39% แตะ 2.91 พันลบ.จากการเข้าลงทุนโครงการใหม่จำนวนมาก
BCPG โบรกฯแนะซื้อเป้า 19.60 บาท ชูหุ้น Laggard แถมยีลด์สูง 4% คาดกำไรปี 65 โตแรง 39% แตะ 2.91 พันลบ.จากการเข้าลงทุนโครงการใหม่จำนวนมาก
2 ก.พ. 2565

 บล.โนมูระ พัฒนสิน ระบุในบทวิเคราะห์วันนี้ (1 ก.พ.2565) ว่า บริษัท บีซีพีจี จำกัด (มหาชน) หรือ BCPG ประเมินกำไรสุทธิที่ 331 ลบ. (โต7% เทียบช่วงเดียวกันของปีก่อน-52% เทียบไตรมาสก่อนหน้า) เพิ่มขึ้น เทียบช่วงเดียวกันของปีก่อนจากการปรับปรุงประสิทธิภาพ solar farm ในไทย และการ COD โครงการใหม่ในญี่ปุ่น แต่ลดลง เทียบไตรมาสก่อนหน้า ตามปัจจัยฤดูกาล และคาดกำไรปี 2564 ที่ 2,104 ลบ. (โต 10% เทียบช่วงเดียวกันของปีก่อน)
โดยประเมินกำไรปี 2565 จะเติบโตสูง 39%เทียบช่วงเดียวกันของปีก่อนที่ 2,918 ลบ. จากการเข้าลงทุนในโครงการใหม่จำนวนมาก และจากโครงการ solar farm ใหม่ในญี่ปุ่น นอกจากนี้บริษัทกำลังอยู่ระหว่างพัฒนาโครงการ solar farm ที่ไต้หวัน 469 MW (COD 2566-2567) และโรงไฟฟ้าลมในลาว 600 MW (ถือหุ้น 38% COD 2025F)
ด้าน Valuation: ซื้อบนขาย PER22F เพียง 12 เท่า ต่ำกว่าค่าเฉลี่ยหุ้นในกลุ่ม Green energy ที่ราว 25-30 เท่า และมี div yield 3-4% ต่อปี โดยชูหุ้น laggard ในกลุ่ม Green energy ปี 2565 บริษัทตั้งเป้าลงทุนสูงถึง 2.7-4.4 หมื่นลบ. โดยมีฐานทุนพร้อม (คาดส่วนมากจะเป็นโครงการที่ COD แล้วซึ่งจะมาเสริมกำไรได้ทันทีหลังปิด deal) และกำลังพัฒนาโครงการ solar farm ในไต้หวัน 469 MW และยังมีโอกาสเพิ่มอีกมาก (เป้าบริษัท 1,000-2,000 MW) แนะซื้อเป้าหมาย 19.6 บาท